Конья султандыгы
Конья султандыгы (Иконий, Рум же Селжук султандыгы) – 11–14-кылымдарда Кичи Азиядагы феодалдык мамлекет. Султандыктын алгачкы борбору Никея, кийин Конья (Иконий) болгон. Конья султандыгы Византиянын Кичи Азиядагы жерлерин сельжуктардын басып алышы менен түзүлгөн. Ал Ала-ад-дин Кей-Кубад султан башкарган мезгилде (1219–36) өзгөчө гүлдөп, Конья, Кайсери, Сивас ж. б. шаарлары кол өнөрчүлүктүн борбору болгон. 1243-жылдан Конья султандыгы Ирандагы моңгол илхандарынын вассалына айланган. 1307-ж. майда княздыктарга бөлүнүп, анын ичинде Осмон бийлиги (округ) 14-кылымдын башында түзүлгөн Осмон мамлекетинин негизи болгон.
Тарых

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9